*Projekts*

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 22. decembra noteikumos Nr.805 "Noteikumi par ogļūdeņražu meklēšanu, izpēti un ieguvi"**

Izdoti saskaņā ar likuma "[Par zemes dzīlēm](https://likumi.lv/ta/id/40249-par-zemes-dzilem)" [4. panta](https://likumi.lv/ta/id/40249-par-zemes-dzilem#p4) ceturto daļu,
[10. panta](https://likumi.lv/ta/id/40249-par-zemes-dzilem#p10) ceturto, septīto, desmito un trīspadsmito daļu un
[Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums) [13. pantu](https://likumi.lv/ta/id/63545-valsts-parvaldes-iekartas-likums#p13)

1. Izdarīt Ministru kabineta 2015. gada 22. decembra noteikumos Nr. 805 "Noteikumi par ogļūdeņražu meklēšanu, izpēti un ieguvi" (Latvijas Vēstnesis, 2016, 6. nr.) šādus grozījumus:
	1. aizstāt noteikumu tekstā vārdus “Ekonomikas ministrija” (attiecīgā locījumā) ar vārdiem “Būvniecības valsts kontroles birojs” (attiecīgā locījumā);
	2. svītrot 34. punktā vārdus “kompetento iestādi un”;
	3. svītrot 48. punktā vārdus “kompetentajai iestādei,”;
	4. izteikt 49. punktu šādā redakcijā:

“49. Licencēšanas komisijas sastāvu apstiprina Ministru kabinets. Licencēšanas komisijā iekļauj trīs pārstāvjus no Būvniecības valsts kontroles biroja un pa vienam pārstāvim no Finanšu ministrijas, Satiksmes ministrijas, Vides aizsardzības un reģionālās attīstības ministrijas, Ekonomikas ministrijas, dienesta, ja nepieciešams, pieaicinot pārstāvjus no citām institūcijām, kā arī nozares ekspertus ar padomdevēja tiesībām. Ja licences laukums ir noteikts jūrā, licencēšanas komisijā papildus iekļauj pa vienam pārstāvim no Jūras administrācijas un Krasta apsardzes dienesta.”;

* 1. izteikt 50. punktu šādā redakcijā:

“50. Licencēšanas komisijas priekšsēdētājs ir Būvniecības valsts kontroles biroja pārstāvis un komisijas priekšsēdētāja vietnieks ir Ekonomikas ministrijas pārstāvis.”;

* 1. svītrot 122. punktā vārdus “kompetentajai iestādei,”;
	2. svītrot 127. punktā vārdus “kompetentajai iestādei,”;
	3. svītrot 141. punktā vārdus “un kompetentajai iestādei”;
	4. izteikt 154. punktu šādā redakcijā:

“154. Kompetentā iestāde var iebilst pret operatora iecelšanu. Būvniecības valsts kontroles birojs pieprasa, lai licenciāts ieceļ piemērotu alternatīvu operatoru vai pats uzņemas operatora pienākumus.”;

* 1. izteikt 155. punktu šādā redakcijā:

“155. Ja kompetentā iestāde konstatē, ka operators vairs nespēj īstenot attiecīgās prasības saskaņā ar šo noteikumu vai citu normatīvo aktu prasībām, tā informē licenciātu, un licenciāts uzņemas atbildību par attiecīgo pienākumu pildīšanu, kā arī piedāvā citu operatoru.”;

* 1. svītrot 182. punktā vārdus “Ekonomikas ministrijai,”;
	2. svītrot 196. punktā vārdus “un Ekonomikas ministrijai”;
	3. svītrot 201. punktā vārdus “Ekonomikas ministrijai”;
	4. svītrot 209. un 210. punktā vārdus “Ekonomikas ministrijai,”;
	5. svītrot 212. punktā vārdus “Ekonomikas ministrijai,”;
	6. svītrot 218. punktā vārdus “Ekonomikas ministrijai un”;
	7. svītrot 220. punktā vārdus “Ekonomikas ministrijai un”;
	8. svītrot 223.1. apakšpunktā vārdus “Ekonomikas ministrijai un”;
	9. svītrot 236. punktā vārdus “Ekonomikas ministrijai un”;
	10. svītrot 237. punktā vārdus “Ekonomikas ministrijai”;
	11. svītrot 247. punktā vārdus “Ekonomikas ministrijā vai”;
	12. svītrot 250. un 251. punktā vārdus “Ekonomikas ministrijā vai”;
	13. svītrot 266.1. apakšpunktā vārdus “un Ekonomikas ministrijā”;
	14. svītrot 268. punktā vārdus “un Ekonomikas ministrijas”;
	15. svītrot 269. punktā vārdus “Ekonomikas ministriju,”;
	16. svītrot 270.1. apakšpunktā vārdus “un Ekonomikas ministrijas”;
	17. izteikt 303. punkta ievaddaļu šādā redakcijā:

“303. Ja licences laukumā ir ierīkoti ogļūdeņražu izpētes vai ieguves urbumi un uzbūvētas būves, kas izmantojamas ogļūdeņražu ieguvē, licenciāts ne vēlāk kā 60 dienas pirms ogļūdeņražu izpētes vai ieguves darbu pārtraukšanas iesniedz kompetentajā iestādē darbu pārtraukšanas plānu, ja:”;

* 1. izteikt 305. punktu šādā redakcijā:

“305. Ja licences laukums atrodas uz sauszemes, šo noteikumu 303. punktā minētā darbu pārtraukšanas plāna kopiju kompetentā iestāde 10 dienu laikā pēc tā saņemšanas nosūta dienestam. Ja licences laukums atrodas jūrā, kompetentā iestāde 10 dienu laikā pēc darbu pārtraukšanas plāna saņemšanas nosūta tā kopiju dienestam, Krasta apsardzes dienestam un Jūras administrācijai.”;

* 1. izteikt 306. punktu šādā redakcijā:

“306. Ja licenciāts atsakās no licences vai paredz izbeigt iekārtas, urbuma vai būvju izmantošanu nepārvaramas varas apstākļu dēļ, tas nekavējoties par to paziņo kompetentajai iestādei. Paziņojumā ietver informāciju atbilstoši šo noteikumu 303. punktam un norāda iemeslu, kādēļ tiek izbeigta iekārtas vai urbuma lietošana.”;

* 1. aizstāt 1., 2., un 3. pielikumā vārdus “Ekonomikas ministrijai” ar vārdiem “Būvniecības valsts kontroles birojam”;
	2. aizstāt 5. pielikumā vārdus “Ekonomikas ministrijai” ar vārdiem “Būvniecības valsts kontroles birojam”.
1. Noteikumi stājas spēkā 2020. gada 1. janvārī

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis

Vlads 67013132

Aleksandrs.Vlads@em.gov.lv